Disniland i de tusen hjem

Disniland i de tusen hjem er innspilt i Bergen Lydstudio fra 1981.

Utgivelsen er The Aller Værste!s andre og siste ordinære plate. Plata var opprinnelig ment å være en 12" maxi-singel der sangene på side A, samt dub-versjonen av «Ideal, ideal» skulle være med. Resten av låtene, som er spilt inn live i studio med publikum, var ment å utgjøre en 7" EP som skulle følge med. Denne planen gikk imidlertid i vasken da singeltrykkeriet som skulle brukes gikk i stykker. Resultatet er at kun titlene og tekstene til sangene på side A står på coveret, der plata også presenteres som en en-sides LP. Den ble også gitt ut som lavpris-LP. Plata var først og fremst ment som et mellomspill før neste LP, men ble, med unntak av 7" med sangene «Hakk» og «Bare feiginger», bandets siste utgivelse mens de eksisterte. Plata gikk inn på VG-lista, men oppnådde ikke på langt nær salgstallene til forgjengeren.

Coveret består av en rekke tegninger av Mikke Mus-lignende figurer i en rekke Picasso-inspirerte varianter. Musikalsk følger plata i samme spor som forgjengeren Materialtretthet, men bandet begir seg også ut på nye musikalske retninger. Blant annet er dub-versjonen av «Ideal, ideal» trolig Norges første dub-låt. Ska-inspirasjonen er også mer fremtredende enn på forgjengeren. LPen ble nyutgitt på CD i 2004 av Rec 90. På denne utgivelsen var også bandets to første singelutgivelser med som bonusspor.

«Spisse sko» er senere spilt inn av Hopalong Knu til samle-CDen Dans til musikken. Sammen med «Albatross» er den også med på konsertplata Live 1980.

Sporliste

 * Side A


 * 1) «Disniland i de tusen hjem»
 * 2) «Et par timer»
 * 3) «De fornøyde»
 * 4) «Får det ikke til»
 * 5) «Store sterke damer»
 * 6) «Sterk og stor»
 * 7) «Ideal, ideal»
 * 8) «Slutt»
 * 9) ;Side B
 * 10) «Ideal, ideal» (dub)
 * 11) «Albatross» (live)
 * 12) «Spisse sko» (live)
 * 13) «Hva skal du gjøre?» (live)
 * 14) «Øynene som ser» (live)
 * 15) «Ikke kom til meg» (live)
 * 16) ;Ekstraspor på CD-utgaven
 * 17) «Blålys»
 * 18) «På vei hjem»
 * 19) «Dans til musikken»
 * 20) «Rene hender»
 * 21) «Søster, søster»
 * 22) «Ingen vei tilbake»

Medvirkende

 * Chris Erichsen - Gitar, Vokal
 * Ketil Kern - Trommer
 * Sverre Knudsen - Bass, Orgel, Vokal
 * Lasse Myrvold - Gitar, Orgel, Vokal
 * Harald Øhrn Bass, Orgel, Vokal
 * Sverre Henriksen - Engieer
 * Lars Lauritzen - Gitar, Gurke, Kor, Klapping
 * Lasse Myrvold - Gitar, Organ, Vokal, Balalaika, Grand Piano, Celesta
 * Chris Erichsen - Gitar, Organ, Vokal, Congas, Backing vokal, Klapping
 * Audun Strype - Mastrer
 * Svein Paulsen - Munnperkusjon
 * Freddi Ford - Produsent
 * Svein Paulsen - Produsent
 * Kim Augestad - Produsent

Eksterne lenker

 * Disniland i de tusen hjem Wikipedia